సాలమండర్
సాలమండర్ (Salamander) అనేది ఉభయ చరాలకు చెందినటువంటి దాదాపు 500 జాతులు యొక్క సాధారణ నామధేయం. సన్నని శరీరాలు, పొట్టి ముక్కులు మరియు పొడుగాటి తోకలు వాటి ప్రత్యేకతలు. ఒక్కోసారి అంతరించిపోయిన జాతులను ఒక దగ్గరగా చేర్చి యూరోడేలా అనే పేరుతో పిలిచినప్పటికి మనకు తెలిసిన అన్ని శిలాజాలు, అంతరించిపోయిన జాతులు కాడేట అనే ఒక ఆర్డర్ కు చెందుతాయి. సాలమండర్లలో అనేక జీవులు ముందరి కాళ్ళకి నాలుగు వేళ్ళు, వెనుక కాళ్ళకి ఐదు వేళ్ళు కలిగి ఉంటాయి. వాటి తడి చర్మం వాటిని సాధారణంగా నీటిలో లేక నీటి చుట్టు ప్రక్కల నివాస స్థలాలలో లేదా తరచుగా తడి భూమిలో ఉన్న ఏదైనా సురక్షిత స్థానం (ఉదా.,తడి మట్టి) పై ఆధారపడేలా చేస్తుంది. సాలమండర్లకు చెందిన కొన్ని జాతులు ఆజన్మాంతం పూర్తిగా జలచరాలుగానే ఉంటాయి, కొన్ని అప్పుడప్పుడూ నీటిలోకి వెళ్ళడం చేస్తాయి, యుక్త వయస్సుకు చేరుకున్నవి పూర్తిగా భూమి పైనే నివసిస్తాయి. కోల్పోయిన తమ కాళ్ళు, ఇతర శరీర భాగాలను పునరుత్పత్తి చేసుకోగలిగిన సామర్థ్యం కారణంగా ఇవి వెన్నెముక గల జంతువులలోవిలక్షణమైనవి.
సాగర సంగమం
సాగరసంగమం, జూన్ 3, 1983 లో విడుదలైన ఒక తెలుగు చిత్రము. అంతకు ముందే విశ్వనాధ్ దర్శకత్వంలో విడుదలైన శంకరాభరణం చిత్రం విజయనంతమైన నేపథ్యంలో సంగీత, నృత్య కథాత్మక చిత్రాలకు ఆదరణ హెచ్చింది. ప్రతిభ ఉన్నా గాని గుర్తింపు పొందని, ఒక శాస్త్రీయ నర్తకునిగా కమల్ హాసన్ నటించాడు. కాశీనాధుని విశ్వనాధ్ దర్శకత్వం వహించిన ఈ చిత్రంలోకమల్ హాసన్ మరియు జయప్రద జంటగా నటించారు. మరో ముఖ్యమైన పాత్రలో శరత్ బాబు మరియు ప్రముఖ గాయని శైలజ నటించారు. స్వరకల్పన ఇళయరాజా. ఇది తమిళంలో "సాలంగై ఓలి" అనే పేరుతో అనువదించబడి ఆ భాషలో కూడా విజయవంతంగా నడిచింది. ఈ సినిమా కోసం వేటూరి సుందర రామ్మూర్తి రాసిన గీతాలు ఎప్పటికీ నిలిచిపోయే ఆణిముత్యాలు.